મેષ : તા. 25ના રોજ આપનું સ્વાસ્થ્ય સારું રહે. પરિવારજનો સાથે આનંદદાયક દિવસ પસાર થાય પરંતુ ખર્ચના પ્રમાણમાં વધારો થાય. ખાસ કરીને પરિવારની ખુશી અથવા પરિવારજનોની જરૂરિયાતો સંતોષવા માટે તમે વધુ ખર્ચ કરશો. હાલમાં તમારે ખરેખર તો થોડુ બચત પર ધ્યાન આપવું જોઈએ. પ્રવાસના સંજોગ પણ બનશે. તા 27ના રોજ શુક્ર આપની રાશિમાં ભ્રમણ કરશે જેથી દાંપત્યજીવન માટે સમય આનંદદાયી રહેશે. વિજાતીય સંબંધોની શક્યતા પ્રબળ બનશે. આપને ભૌતિક સુખની પ્રાપ્તિ થવાના સંજોગો પણ પ્રબળ બનશે. તા. 26 અને 27ના રોજ આપ ઓફિસ કે વ્યવસાયિક કામકાજોમાં વધુ વ્યસ્ત રહેશો. મોટાભાનો સમય ભાવી કામના આયોજનોમાં અથવા કામકાજના વિસ્તરણ સંબંધિત આયોજન કે ચર્ચામાં જશે. આર્થિક રીતે લાભદાયી સમય નથી. શત્રુ અને વિરોધી આપને હાનિ પહોચાડવાનો પ્રયાસ કરશે તેથી સાવધાન રહેવું જરૂરી છે. ખર્ચમાં વૃદ્ધિ થતા આપ પરેશાન રહેશો. તા 28 અને 29 દરમિયાન વિદ્યાર્થીઓ માટે સમય અનુકૂળ છે. આપની એકાગ્રતા અને સમજશક્તિમાં દેખીતો સુધારો આવશે. સ્પર્ધાત્મક પરીક્ષાઓ અને શૈક્ષણિક ક્ષેત્રની કોઈપણ પ્રવૃત્તિમાં ભાગ લઇ શકો છો. આપની બુદ્ધિક્ષમતામાં વધારો થશે. કોઈ પ્રતિષ્ઠિત વ્યક્તિનો સાથ અને સહયોગ પ્રગતિમાં મદદરૂપ થશે. તા 30 અને 31 દરમિયાન આપ આર્થિક મામલામાં બહુ વિચારીને કાર્ય કરશો. આ સમય આર્થિક રીતે લાભદાયી રહેશે. આપને નોકરીમાં બઢતી મળી શકશે. આર્થિક દૃષ્ટિકોણ અને કારકિર્દીની દૃષ્ટિએ સમય ઉત્તમ છે.